cyanic-selkie/wikianc huggingface dataset:
கோகோஸ் தீவு
கோகோஸ் தீவு (Cocos Island (Isla del Coco) என்பது கோஸ்டா ரிக்காவின் தேசிய பூங்காவாக உள்ள ஒரு தீவு ஆகும். இங்கு தங்க கோஸ்டா ரிகா பூங்கா காவலர்களைத் தவிர மற்றவர்களுக்கு அனுமதி இல்லை. இது கோஸ்டரிக்கா நாட்டின் புண்டரன் மாகாணத்தின் புண்டரனஸ் கான்டனின் 13 மாவட்டங்களில் 11 வது மாவட்டத்துக்கு உட்பட்டதாகும். இது  கோஸ்டா ரிகாவின் கடற்கரையில் இருந்து சுமார் 550 கிமீ (342 மைல்; 297 nmi) தொலைவில் பசிபிக் பெருங்கடலில் அமைந்துள்ளது. இது ஏறத்தாழ 23.85 km2 பரப்பளவு கொண்டதாகவும்,  8 x என்ற நிலப்பரப்பில் 23.3 km, சுற்றளவோடு செவ்வக வடிவில் உள்ளது. வட அமெரிக்க கண்டத்தை ஒட்டியுள்ள தீவுகளை வட அமெரிக்கக் கண்டத்துக்கு உட்பட்டதாக கணக்கிட்டால் வட அமெரிக்க கண்டத்தின் தெற்குப் பகுதியாக இது உள்ளது.
ஆழ்கடலால் சூழப்பட்ட கோகோஸ் தீவுப்பகுதியானது மூச்சுவிடு அமைப்புடன் உள் நீச்சல் அடித்தல் போன்ற பொழுது போக்குக்கும்,  கொம்பன் சுறா, திருக்கை, ஓங்கில் மற்றும் பிற பெரிய கடல் வாழினங்களுக்காக சிறப்பாக அறியப்படுகிறது. இதன் ஈரமான காலநிலை, கடலியல் தன்மை போன்றவை இத்தீவுக்கான ஒரு தனித்த சூழலியல் பண்பை அளிக்கின்றன, இது கலாபகசுத் தீவுகள்  அல்லது வேறு எந்த தீவுடனும் (எடுத்துக்காட்டாக, மால்பிலோ, கோர்கோனா அல்லது கோயிபா) ஒப்பிடத்தக்கதாக இல்லை.
தற்போதைய நிலை மற்றும் சர்வதேச சிறப்பு
கோஸ்டா ரிகா நாடானது கோகோஸ் தீவை தேசிய பூங்காவாக 1978 ஆம் ஆண்டில் அறிவித்தது. கோகோஸ் தீவு தேசியப் பூங்காவானது 1997 இல் யுனெஸ்கோவால் உலக பாரம்பரியக் களமாக அறிவிக்கப்பட்டது. இந்த உலக பாலம்பரிய களத்தின் எல்லையானது 2002 இல் இதைச்சுற்றியுள்ள கடல் பகுதிகளையும் சேர்த்ததாக  1997 km2 பரப்பளவு கொண்டதாக விரிவாக்கப்பட்டது.
2009 ஆம் ஆண்டில் கோகோஸ் தீவானது உலகின் புதிய ஏழு உலக அதிசயங்களில் ஒன்றாக அறிவிக்கப்பட்டு, தீவுகள் பிரிவில் இரண்டாம் இடத்தைப் பெற்றது.
கோஸ்டா ரிகா பூங்கா காவலர்கள் மட்டுமே கோகோஸ் தீவில் வசிக்க அனுமதிக்கப்பட்டுள்ளனர். இவர்கள் தங்கியிருக்க ஆங்கில விரிகுடா உள்ளிட்ட இரு முகாம்கள் தீவில் இவர்களால் நிறுவப்பட்டுள்ளது. தேசியப் பூங்கா காவலர்களின் அனுமதியைப் பெற்றே தீவில் சுற்றுலா பயணிகள், கப்பல் பணியாளர்கள் போன்றோர் தீவுக்கு செல்ல இயலும். மேலும் சுற்றுலா பயணிகள் இரவில் தங்கவோ அல்லது தீவில் உள்ள எந்த ஒரு தாவரம், விலங்கினம், தாதுக்கள் போன்றவற்றை சேகரித்து எடுத்துச் செல்லவும் அனுமதி இல்லை.எப்போதாவது அமெச்சூர் வானொலியான DXpeditions வர அனுமதியளிக்கப்படுகிறது.
இந்த தீவானது கடற்கொள்ளை புதையலைத் தேடுவோர் மத்தியில் மிகப்பிரபலமாக இருந்துள்ளது. பெனட்டோ புனிட்டோ, லிமா புதையல் போன்ற பல புதையல்களைத் தேடி 300 க்கும் அதிகமான பயணங்கள் இத்தீவுக்கு மேற்கொள்ளப்பட்டுள்ளன. சில நிகழ்வுகளில் ஒரு சில தங்க நாணயங்கள் இங்கு கண்டறியப்பட்டன. இங்கு புதைக்கப்பட்ட புதையல்கள் பற்றிய பல கதைகள் நிலவிவருகின்றன. இங்கு புதையல்களைத் தேட கோஸ்டா ரிகா அரசாங்கம் தடைசெய்துள்ளது.
மேற்கோள்கள்
பகுப்பு:IUCN வகை II பகுப்பு:பசிபிக் பெருங்கடல் தீவுகள் பகுப்பு:கோஸ்ட்டா ரிக்கா தேசியப் பூங்காக்கள் பகுப்பு:கோஸ்ட்டா ரிக்காவின் உலக பாரம்பரியக் களங்கள்
மணல்
thumb|150px|right|பெருப்பிக்கப்பட்ட வான்கூவர் கடற்கரை மணல் thumb|150px|மணல் thumb|150px|மணல் மணல் என்பது, உடைந்த பாறைத் துண்டுகளையும் கனிமத் துணிக்கைகளையும் கொண்ட, இயற்கையில் கிடைக்கும் மணியுருவான பொருள் ஆகும். மணல் உருவாகும் இடத்தில் உள்ள பாறை வகைகள், பிற நிலைமைகள் என்பவற்றைப் பொறுத்து மணலின் சேர்மானங்கள் பெருமளவு வேறுபட்டுக் காணப்படுகின்றன. எனினும், உள்நாடிய கண்டப்பகுதிகளிலும், வெப்பவலயம் அல்லாத கடற்கரைப் பகுதிகளிலும் மணலின் முக்கியமான கூறு சிலிக்கா (சிலிக்கனீரொட்சைடு) ஆகும். பொதுவாக இது குவாட்சு வடிவில் காணப்படுகின்றது.
நிலவியலாளர்களின் வரைவிலக்கணப்படி மணல் துணிக்கைகள் 0.0625 மில்லிமீட்டர் (அல்லது 1/16 மி.மீ அல்லது 62.5 மைக்குரோமீட்டர்கள்) தொடக்கம் 2 மில்லிமீட்டர்கள் வரையான விட்டங்களைக் கொண்டது. இதற்கு அடுத்த பெரிய துகள்களைக் கொண்டவை சரளைக் கற்கள் எனப்படுகின்றன. சரளைக் கல்லொன்றின் விட்டம் 2 மி.மீக்கு மேல் 64 மி.மீ வரை இருக்கலாம். நிலவியலில் மணலுக்கு அடுத்துக் குறைவான அளவுள்ள துணிக்கைகளைக் கொண்டது வண்டல் ஆகும். வண்டல் துணிக்கைகளின் அளவு 0.0625 மி.மீக்குக் கீழ் 0.004 மி.மீ வரை என வரையறுக்கப்படுகின்றது. மணற் துணிக்கைகளின் அளவின் மேலெல்லை கடந்த ஒரு நூற்றாண்டாக மாற்றமின்றி இருந்து வருகிறது. ஆனால், அதன் கீழ் எல்லை வெவ்வேறு அளவினதாகக் கொள்ளப்பட்டிருப்பதைக் காண முடிகின்றது. 20 ஆம் நூற்றாண்டின் தொடக்கத்தில் ஆல்பேர்ட் ஆட்டன்பேர்க் சீர்தரம் மணல் துணைக்கை அளவின் கீழெல்லை 0.02 மி.மீ எனக் கொண்டது. அரச நெடுஞ்சாலை மற்றும் போக்குவரத்து அலுவலர்களுக்கான அமெரிக்கக் கழகம் 1953 இல் வெளியிட்ட சீர்தரத்தின்படி மணற் துணிக்கையொன்றின் மிகக் குறைந்த அளவு 0.074 ஆகும். ஐக்கிய அமெரிக்க வேளாண்மைத் திணைக்களத்தின் விபரப் பட்டியல் மணல் அளவின் கீழெல்லையை 0.05 மி.மீ எனக் குறித்துள்ளது.
இதனையும் காண்க
பகுப்பு:நிலம் பகுப்பு:மண் வகைகள்
மெரகமுடிதாம்
மெரகமுடிதாம் என்பது ஆந்திரப் பிரதேசத்தின் விஜயநகர மாவட்டத்தில் உள்ள மண்டலம் ஆகும்.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
அரசியல்
இது ஆந்திர சட்டமன்றத்துக்கு சீபுருபள்ளி சட்டமன்றத் தொகுதியிலும், பாராளுமன்றத்துக்கு விஜயநகரம் மக்களவைத் தொகுதியிலும் சேர்க்கப்பட்டுள்ளது.
சான்றுகள்
பகுப்பு:விஜயநகரம் மாவட்டம்
அப்பேடு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தனுஷ் ஏவுகணை
தனுஷ் ஏவுகணை இந்திய கடற்படைக்காக உருவாக்கப்பட்ட ஏவுகணையாகும். இது பிரித்வி ஏவுகணையில் இருந்து தயாரிக்கப்பட்டது. இது 500 கிலோ எடை கொண்ட அணு ஆயுதம் மற்றும் யுத்த தளவாடங்ளை தாங்கி கொண்டு 350 கி.மீ தொலைவில் உள்ள இலக்கை தாக்கி அழிக்கக்கூடியது. இது கப்பல் மற்றும் தரையில் உள்ள இலக்கை தாக்கி அழிக்கும் தன்மை கொண்டது. இந்த ஏவுகணை அக்டோபர் 5, 2012 அன்று ஒரிசா மாநிலத்தையொட்டிய கடற்பரப்பில் கடற்படை கப்பலில் இருந்து வெற்றிகரமாக சோதிக்கப்பட்டது.
மேற்கோள்கள்
பகுப்பு:இந்திய ஏவுகணைகள்
கள்ளிப்பாடி ஊராட்சி, கடலூர்
கள்ளிப்பாடி ஊராட்சி (Kallipadi Gram Panchayat), தமிழ்நாட்டின் கடலூர் மாவட்டத்தில் உள்ள காட்டுமன்னார்கோயில் வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1279 ஆகும். இவர்களில் பெண்கள் 630 பேரும் ஆண்கள் 649 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
லிசா மசா
லிசா மசா (Liza Maza) (பிறப்பு 8 செப்டம்பர் 1957 ) ஒரு பிலிப்பீன்சு ஆர்வலர் ஆவார்,. இவர் ஆகஸ்ட் 2016 முதல் ஆகஸ்ட் 2018 இல் பணியிலிருந்து விலகும் வரை ரொட்ரிகோ துதெர்த்தே நிர்வாகத்தின் கீழ் தேசிய வறுமை எதிர்ப்பு ஆணையத்தின் தலைமை அமைப்பாளராக இருந்தார் கேப்ரியேலா மகளிர் கட்சியை பிரதிநிதித்துவப்படுத்தும் பிலிப்பீன்சு பிரதிநிதிகள் சபையின் உறுப்பினராக இருந்தார்.
சுயசரிதை
லிசா மசா 1978 இல் பிலிப்பீன்சு திலிமான் பல்கலைக்கழகத்தில் வணிகப் பொருளாதாரத்தில் இளங்கலை அறிவியல் பட்டம் பெற்றார்
பணிகள்
12வது காங்கிரசுக்கு பயான் மூனா பிரதிநிதியாக லிசா 18 மசோதாக்கள் மற்றும் 24 தீர்மானங்களை எழுதியுள்ளார். கேப்ரியேலா மகளிர் கட்சியின் பிரதிநிதியாக, இவர் 13 மற்றும் 14வது காங்கிரசில் 53 மசோதாக்கள் மற்றும் 120 தீர்மானங்களை எழுதியுள்ளார். 2009 ஆம் ஆண்டின் வாடகைக் கட்டுப்பாட்டுச் சட்டம், சிறார் நீதி மற்றும் நலச் சட்டம் 2006, பெண்களின் மேக்னா கார்ட்டா , பிலிப்பைன் நர்சிங் சட்டம் ஆகியவை சட்டங்களாக நிறைவேற்றப்பட்ட சட்டங்களாக நிறைவேற்றப்பட்டன., சித்திரவதை எதிர்ப்பு சட்டம் மற்றும் பெண்கள் மற்றும் குழந்தைகள் மீதான வன்முறை எதிர்ப்பு சட்டம் ஆகியவற்றை இணைந்து எழுதியுள்ளார். 2003 ஆம் ஆண்டின் ஆட்கடத்தல் தடுப்புச் சட்டத்தையும் இவர் எழுதியுள்ளார்
ஜூலை 8, 2015 அன்று, பிலிப்பீன்சில் அமெரிக்கச் செயல்பாடுகள் குறித்த இடதுசாரி மாநாட்டில் பங்கேற்க அமெரிக்க குடிவரவு அதிகாரிகள் இவர் அமெரிக்காவிற்குள் நுழைவதைத் தடை செய்தனர். பிலிப்பீன்சில் மனித உரிமை மீறல்களுக்கு அமெரிக்கா ஆதரவளிப்பதாக இவர் குற்றம் சாட்டியுள்ளார். இவர் அமெரிக்கா மற்றும் கொரியன் ஏர் நிறுவனம் மீது குற்றப்பத்திரிகை தாக்கல் செய்ய திட்டமிட்டுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1957 பிறப்புகள்
நகரசூரக்குடி தேசிகநாதர் கோயில்
நகரசூரக்குடி தேசிகநாதர் கோயில் தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.
அமைவிடம்
இக்கோயில் சிவகங்கை மாவட்டத்தில் நகரசூரக்குடி என்னுமிடத்தில் அமைந்துள்ளது. இத்தலம் முன்னர் தேசிகநாதபுரம் என்றழைக்கப்பட்டது. கடல் மட்டத்திலிருந்து சுமார் 133 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°09'11.5"N, 78°45'46.3"E (அதாவது, 10.153200°N, 78.762863°E) ஆகும்.
இறைவன், இறைவி
இக்கோயிலின் மூலவராக தேசிகநாதர் உள்ளார். இறைவி ஆவுடைநாயகி ஆவார். கோயிலின் தல மரம் மாமரம் ஆகும். கோயிலில் தல தீர்த்தமாக பைரவர் தீர்த்தம் உள்ளது. ஆனி மற்றும் ஆடியில் பத்து நாள்கள் விழா நடைபெறுகிறது. பைரவர் ஜென்மாஷ்டமி, ஆனி உத்திர விழா, பங்குனியில் ஆருத்ரா தரிசனம், அறுபத்துமூவர் குரு பூசை உள்ளிட்ட பல விழாக்கள் நடைபெறுகின்றன.
அமைப்பு
காசி விசுவநாதர், விசாலாட்சி, வள்ளி தெய்வானையுடன் கூடிய சுப்பிரமணியர், மகாலட்சுமி, சரசுவதி, ஞானசம்பந்தர், அப்பர், சுந்தரர், நாவுக்கரசர் உள்ளிட்ட அறுபத்து மூவர், காவல் தெய்வமான முனீசுவரர் ஆகியோர் உள்ளனர். கையில் சூலத்துடன் பொதுவாகக் காணப்படுகின்ற பைரவர் இங்கு கதாயுதத்துடன் உள்ளார். நவக்கிரக மண்டபம் கோயிலில் உள்ளது. சிவன் கோயில்களில் விழாக்களின்போது இறைவன், இறைவி, விநாயகர், முருகன், சண்டிகேசுவரர் ஆகியோர் பஞ்ச மூர்த்திகளாக உலா செல்வர். ஆனால் இக்கோயிலில் இவர்களுக்குப் பதிலாக பைரவர் செல்கிறார். கோஷ்டத்திலுள்ள யோக தட்சிணாமூர்த்தி சிம்ம மண்டபத்தில் உள்ளார். நடராஜர் தெற்கு நோக்கிய நிலையில் காணப்படுகிறார். பார்வதியின் தந்தையான தட்சம் யாகம் நடத்தியபோது சிவனை முறையாக அழைக்காததால் அவர் அவன் மீது கோபம் கொண்டு, வீரபத்திரரை அனுப்பி யாகத்தை நிறுத்தக் கூறினார். வீரபத்திரர் யாகத்தை நிறுத்தியதோடன்றி அதில் கலந்துகொண்டவர்களையும் தண்டித்தார். சிவனின் கோபத்திற்கு ஆளான சூரியன் இங்கு வந்து மூலவரை வழிபட்டு சாப விமோசனம் பெற்றார்.
மேற்கோள்கள்
பகுப்பு:சிவகங்கை மாவட்டத்திலுள்ள சிவன் கோயில்கள்
செங்கருங்காலி
செங்கருங்காலி அல்லது மாரோடம் என்னும் பூவைக் குறிஞ்சிப்பாட்டு சிறு-மாரோடம் எனக் குறிப்பிடுகிறது. இந்தக் குறிப்பால் இந்தப் பூ சிறியது என உணரமுடிகிறது.
மாரோடம் நறுமணம் மிக்க மலர். இதனோடு அதிரல், பாதிரி ஆகிய மலர்களைச் சேர்த்துக் கட்டி மகளிர் தலையில் அணிந்துகொள்வர்.
மேற்கோள் குறிப்பு
பகுப்பு:சங்க கால மலர்கள்
அய்யம்பெருமாம்பட்டி ஊராட்சி
அய்யம்பெருமாம்பட்டி ஊராட்சி (Ayyamperumampatti Gram Panchayat), தமிழ்நாட்டின் சேலம் மாவட்டத்தில் உள்ள சேலம் வட்டாரத்தில் அமைந்துள்ளது. இந்த ஊராட்சி, சேலம் மேற்கு சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3172 ஆகும். இவர்களில் பெண்கள் 1500 பேரும் ஆண்கள் 1672 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வல்லபன்
வல்லபன், மகாபாரத இதிகாசத்தில் 12 ஆண்டுகள் வன வாசத்தை முடித்த பாண்டவர்கள், ஓராண்டு தலைமறைவு வாழ்க்கை நடத்த  திரௌபதியுடன் மத்சய நாட்டின் மன்னர் விராடனின் அரண்மனையில் மாறு வேடத்தில் பணியில் சேர்ந்தனர். வீமன் விராட அரண்மனை சமையல் பணியாளாரக வல்லபன் எனும் பெயரில் பணியில் சேர்ந்தார்.
திரௌபதி & மற்ற பாண்டவர்களின் மாறுவேடப் பெயர்கள்
தருமர் அந்தணர் வடிவத்தில் கங்கன் எனும் பெயரிலும், திரௌபதி  விராட இராணி சுதோஷ்ணையின் கூந்தல் அலங்காரம் செய்ய  சைரந்திரி  எனும் பெயரிலும்,  அருச்சுனன் விராட இளவரசி உத்தரைக்கு நாட்டியம் கற்றுத் தர  பிருகன்னளை  எனும் பெயரிலும், நகுலன் அரண்மனைக் குதிரைகளுக்கு பயிற்சி தரும் பணியில் கிரந்திகன் எனும் பெயரிலும், சகாதேவன் விராட நாட்டின் ஆநிரைகளை பராமரிக்கும் தந்திரிபாலன் எனும் பெயரிலும் விராட அரண்மனையில் பணியில் சேர்ந்தனர்.
கீசக வதம்
விராட நாட்டு பட்டத்து இராணி சுதோஷ்ணையின் தம்பியும், விராட நாட்டின் தலைமைப் படைத் தலைவருமான கீசகன், விராட இராணி சுதோஷ்ணையின் பணிப்பெண்னான சைரந்திரியைக் கண்டு, அவளை அடைய ஆவல் கொண்டான். கீசகனின் காம வெறியை நிறைவேற்ற இராணி சுதோஷ்ணை, சைரந்திரியை இரவில் மதுக் கோப்பையுடன் கீசகனின் அரண்மனைக்குச் செல்லுமாறு பணித்தாள்.
இச்செய்தியை சைரந்திரி மூலம் அறிந்த வல்லபவன், பெண் வேடமிட்டுக் கொண்டு கீசகனின் அரண்மனைக் கட்டிலில் படுத்துக் கொண்டான்.
அரண்மனைக் கட்டிலில் படுத்திருப்பது சைரந்திரி என நினைத்து கீசகன் ஆவலுடன் கட்டிலில் படுத்திருந்த வல்லபனை கட்டித் தழுவும் போது, வல்லபன் கீசகனின் கை, கால்களை முறித்துக் கொன்றான்.
திரிகர்த்தர்களை விரட்டியடித்தல்
துரியோதனனின் தூண்டுதல் பேரில் விராட நாட்டின் மீது படையெடுத்து வந்த திரிகர்த்தர்களுடன் போரிட கங்கன் வல்லாளனை அனுப்பினார். வல்லாளனும் திரிகர்த்தர்களை தனது சமையலறைக் கரண்டிகளைக் கொண்டு அடித்து விரட்டி, விராட நாட்டை எதிரிகளிடமிருந்து காத்தார்.
வெளி இணைப்புகள்
பகுப்பு:மகாபாரதக் கதை மாந்தர்கள்
குட்டால்
டேம் ஜேன் குட்டால் (Jane Goodall, பிறப்பு: ஏப்ரல் 3, 1934) என்னும் ஆங்கிலேயப் பெண்மணியார், சுமார் 45 ஆண்டுகளாக மனிதரை ஒத்த குரங்கினமாகிய சிம்ப்பன்சியைப் பற்றி உற்று ஆய்ந்திருக்கிறார். ஆப்பிரிக்கா கண்டத்தில் உள்ள தான்சானியாவில் உள்ள கோம்பி ஸ்ட்ரீம் நாட்டுப் புரவுக்காட்டில் (Gombe Stream National Park) இயக்குநராகப் பணி புரிந்து வந்திருக்கிறார். இவர் ஐக்கிய நாடுகள் அவையின் அமைதிக்கான தூதரும் ஆவார்.
புகழ் பெற்ற தொல்லுயிரியல் ஆய்வாளர் முனைவர் லீக்கி அவர்களின் பரிந்துரையின் அடிப்படையில், இவர் ஆற்றிய அரிய ஆய்வுகளுக்காக இங்கிலாந்தில் உள்ள கேம்பிரிட்ஜ் பல்கலைக்கழகம் முனைவர் பட்டத்தை 1964ல் அளித்தது.
இளமைப் பருவம்
சேன் குட்டால் இங்கிலாந்தின் தலைநகரான லண்டனில் 1934 ஆண்டு ஏப்ரல் 13-ஆம் நாள் பிறந்தார். இவருடைய இரண்டாம் பிறந்த நாளின் போது இவரது தந்தை இவருக்கு ஒரு குரங்கு பொம்மையைப் பரிசளித்தார். இந்த பொம்மையை குட்டால் மிகவும் விரும்பினார். இந்நாள் வரை இப்பொம்மையை இவர் பாதுகாத்து வைத்திருக்கிறார்.
வீரக்குடி ஊராட்சி
வீரக்குடி ஊராட்சி (Veerakkudi Gram Panchayat), தமிழ்நாட்டின் புதுக்கோட்டை மாவட்டத்தில் உள்ள குன்றாண்டார்கோவில் வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1766 ஆகும். இவர்களில் பெண்கள் 885 பேரும் ஆண்கள் 881 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுஜித் சோமசுந்தர்
சுஜித் சோமசுந்தர் ( Sujith Somasunder, பிறப்பு: டிசம்பர் 2 1972, இந்தியத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டில் கலந்து கொண்டுள்ளார். 1996 இல் இந்தியாஅணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1972 பிறப்புகள் பகுப்பு:வாழும் நபர்கள்
வைரவன்பட்டி வைரவன் கோயில்
வைரவன்பட்டி வைரவன் கோயில் தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.
அமைவிடம்
இக்கோயில் சிவகங்கை மாவட்டத்தில் வைரவன்பட்டி என்னுமிடத்தில் அமைந்துள்ளது. இத்தலம் முன்னர் வடுகநாதபுரம் என்றழைக்கப்பட்டது. கடல் மட்டத்திலிருந்து சுமார் 128 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°07'43.4"N, 78°39'28.1"E (அதாவது, 10.128726°N, 78.657807°E) ஆகும்.
இறைவன், இறைவி
இக்கோயிலின் மூலவராக வைரவன் சுவாமி உள்ளார். அவர் வளரொளிநாதர் என்றும் அழைக்கப்படுகிறார். இறைவி வடிவுடை அம்பாள் ஆவார். கோயிலின் தல மரங்கள் ஏர் மற்றும் அளிஞ்சி ஆகியவை ஆகும். கோயிலில் தல தீர்த்தமாக வைரவர் தீர்த்தம் உள்ளது. சம்பக சூர சஷ்டி, பிள்ளையார் நோம்பு உள்ளிட்ட பல விழாக்கள் நடைபெறுகின்றன.
அமைப்பு
ஐந்து நிலை ராஜ கோபுரத்தைக் கொண்டு அமைந்துள்ள இக்கோயிலின் தல விநாயகர் வளரொளி விநாயகர் ஆவார். கருவறை கோஷ்டத்தில் ராமர் ஆஞ்சநேயரை வணங்கிய நிலையில் உள்ளார். இலங்கைக்குச் சென்ற ஆஞ்சநேயர் சீதை இருக்கும் செய்தியை ராமருக்கு அறிவித்ததற்கு நன்றி கூறும் விதமாக ராமர் இவ்வாறு உள்ளதாகக் கூறுவர். இறைவி சன்னதிக்கு முன் பைரவர் தனி சன்னதியில் உள்ளர். தட்சிணாமூர்த்தி ஏழிசைத் தூண் மண்டபத்தில் உள்ளார். நந்தி தனி மண்டபத்தில் காணப்படுகிறது.
படத்தொகுப்பு
பகுப்பு:சிவகங்கை மாவட்டத்திலுள்ள சிவன் கோயில்கள்
கிரிசன் இலால் பன்வார்
கிரிசன் இலால் பன்வார் (Krishan Lal Panwar) என்பவர் அரியானாவைச் சேர்ந்த இந்திய அரசியல்வாதி ஆவார். இவர் அரியானாவில் உள்ள இசுரானா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். பாரதிய கட்சியினைச் சார்ந்த இவர் அரியான மாநிலப் போக்குவரத்து அமைச்சராகவும். இவர் தற்பொழுது இந்திய நாடாளுமன்ற மாநிலங்களவை உறுப்பினராக உள்ளார்.
மேற்கோள்கள்
பகுப்பு:வாழும் நபர்கள் பகுப்பு:1958 பிறப்புகள் பகுப்பு:அரியானா மாநில சட்டமன்ற உறுப்பினர்கள் பகுப்பு:மாநிலங்களவை உறுப்பினர்கள்
சேரந்தீவம்
thumb|300px|The photo intended was solely of a [[இராக்கொக்கு; the photographer was initially unaware of the Pileated Woodpecker flashing through.]] சேரந்தீவம் (சேரந்தீபிட்டி, Serendipity) என்பது ஆகூழின்பம் அல்லது எதிர்பாராத நன்மை என்னும் பொருள் தரும் இட்டுக்கட்டப்பட்ட ஆங்கிலச்சொல்லின் தமிழ் வடிவம் ஆகும். மொழிபெயர்க்கக் கடினமான பத்து ஆங்கிலச்சொற்களில் ஒன்றாக கருதப்படும் இந்தச் சொல் 1754ல் ஒரேசு வால்போல் என்பவரால் இட்டுக்கட்டப்பட்டது. தன் நண்பருக்கு எழுதிய கடிதத்தில் தற்செயலாகத் தான் கண்டுபிடித்தது ஒன்றைப் பற்றி விவரிக்கும்போது சேரந்தீவின் மூன்று இளவரசர்கள் என்ற பாரசீக விந்தைக்கதையைக் குறிப்பிட்டு எழுதினார். இந்த இளவரசர்கள் எப்போதுமே தற்செயலாகவோ அல்லது மதிநுட்பத்தாலோ தாங்கள் தேடாமலேயே எதையாவது கண்டுபிடித்துக் கொண்டே இருப்பார்கள், என்று அவர் எழுதினார்.
சேரந்தீவம் அல்லது தற்செயலாகக் கண்டுபிடிப்பது என்ற கருத்து அறிவியல் வரலாற்றில் அடிக்கடி நடப்பதுதான். 1928ல் அலெக்சாண்டர் பிளெமிங் பெனிசிலினைக் கண்டுபிடித்ததும், 1945ல் பெர்சி ஸ்பென்சர் நுண்ணலைத் தணலடுப்பைக் கண்டுபிடித்ததும் இவ்வாறான தற்செயலான நிகழ்வுகள்தாம்.
வேர்ச்சொல் அல்லது சொற்பிறப்பியல்
இந்தச் சொல் ஆங்கிலத்தில் முதன்முறையாக ஒரேசு வால்போல் தம் நண்பருக்கு எழுதிய கடிதத்தில்தான் தோன்றியது. அவர் அதைப் பாரசீக மொழியிலிருந்த சேரந்தீவத்தின் மூன்று இளவரசர்கள் என்ற கதையில் பாரசீகச்சொல்லான சேரந்தீப் என்ற சொல்லிலிருந்து எடுத்ததாகச் சொன்னார். பாரசீக மொழியில் சேரந்தீப் என்ற சொல் அப்போது சிலோன் என்று அழைக்கப்பட்ட இலங்கையைக் குறித்தது. இது தமிழ் மொழிச் சொல்லான சேரளந்தீவு அல்லது சமக்கிருதச் சொல்லான சுவர்ணத்வீபா அல்லது பாரசீக மொழிச் சொல்லான ஸரந்தீப் (سرندیپ) என்பவற்றில் ஒன்றிலிருந்து வந்த சொல்லாகக் கருதப்படுகிறது. வரலாற்றில் பண்டைய இலங்கையின் சில பகுதிகள் நெடுங்காலம் தமிழ் அரசர்களின் ஆட்சியின் கீழிருந்தன. இந்தியாவின் கேரள மாநிலத்தைப் பழங்காலத்தில் ஆண்ட தமிழ் மன்னர்களான சேர அரசர்கள் பெயரிலிருந்தும், தீவு அல்லது தீவம் அல்லது தீபம் என்ற சொல் இலங்கையைப் போன்ற நீர் சூழ்ந்த நிலப்பகுதியைக் குறிக்கும் என்பதாலும், சேரர்களின் ஆட்சியின் கீழிருந்த தீவுப்பகுதியை சேரந்தீவு என்று அழைத்ததால் அரபு வணிகர்களும் ஸரந்தீப்என்று அழைத்தார்கள்.
வணிகத்திலும் சூழ்வினைத்திறத்திலும்
எம். ஈ. கிரேப்னர் எதிர்பாராமல் கிடைக்கும் சேரந்தீவ லாபத்தை ஒரு புதிய வணிகநிறுவனத்தை வாங்கும் தறுவாயின்போது நிகழக்கூடியதாக விவரிக்கிறார். இரு நிறுவனங்கள் தனித்தனியே ஈட்டிய லாபத்தைவிட அவை ஒன்றாக இணைந்த பின் ஒத்திசைவால் விளையும் கூட்டாற்றலால் பன்மடங்கு லாபத்தை ஈட்டக்கூடும். இது முற்றிலும் எதிர்பாராதது. இகுஜிரோ நோனாகா தன் ஆய்வுக்கட்டுரையில் புத்தாக்கத்தில் சேரந்தீவத்தன்மையைப் பற்றி மேலாளர்கள் நன்குணர்ந்துள்ளார்கள் என்றும், ஜப்பானிய நிறுவனங்களின் வெற்றிக்குக் காரணம் அவை வெறுமனே தகவல்களை அலசி ஆய்ந்து நுட்ப அறிவைப் படைப்பதைத் தவிர்த்து விட்டு ஒரு நிறுவனத்தில் உள்ள பணியாளர்களின் எழுத்தில் வராத, தனி மனிதர்களின் உள்ளுணர்வுகள், உள்ளறிதல்கள், முன்னுணர்வுகளைத் திறந்துவிட்டு அவற்றை நிறுவனம் முழுதிற்கும் பயனுள்ளதாக மாற்றும் திறமையால்தான் என்கிறார்.
சேரந்தீவம் என்பது போட்டியாளர் பற்றிய உளவு தொடர்பான ஒரு முக்கியக் கோட்பாடு ஏனெனில் நம் பார்வைக்குப் படாதவற்றைத் தவிர்க்க உதவும் கருவிகளில் அதுவுமொன்று.
பயன்கள்
சமூகவியலாளர் ராபர்ட் மெர்ட்டன் தனது "சமூகக் கோட்பாடும் சமூகக் கட்டமைப்பும்" (Social Theory and Social Structure, 1949) என்ற நூலில் "சேரந்தீவப் பாங்கு" என்பது எதிர்பாராத, முரண்பட்ட, சூழ்வினைத்திறனுள்ள தரவுகளைக் கவனித்து அதைப் புத்தம்புதுக் கோட்பாடுகளை உருவாக்குவதற்கோ அல்லது நடைமுறையில் இருக்கும் கோட்பாடுகளை விரிவாக்குவதற்கோ வாய்ப்பாகப் பயன்படுத்துவது பொதுவாக எல்லோரும் செய்வதுதான் என்கிறார். இவரது கருத்துகளை அடிப்படையாகக் கொண்டு ஆன்செல் ஸ்ட்ரௌசும் பார்னி கிலேசரும் எழுதிய நங்கூரக் கோட்பாடு (Grounded Theory) என்ற நூலில் சேரந்தீவம் ஒரு சமூகவியல் செயல்முறையாகவே அறியப்படுகிறது. ராபர்ட் மெர்ட்டன், எலினார் பார்பருடன் இணைந்து எழுதிய "சேரந்தீவத்தின் பயணங்களும் சாகசங்களும்" (The Travels and Adventures of Serendipity என்ற நூலில் சேரந்தீபிட்டி (சேரந்தீவம்) என்ற சொல் படைக்கப்பட்டதிலிருந்து அந்தச் சொல்லின் தோற்றத்தையும் பயன்களையும் வரலாறாக வரைகிறது. நூலின் துணைத்தலைப்பு “இது சமூகவியலின் சொற்பொருளியல் மற்றும் அறிவியலின் சமூகவியல் பற்றிய ஆய்வு” என்று குறிப்பிடுகிறது. மேலும் திட்டமிட்ட சோதனைகளின் மூலம் கண்டுபிடிக்கும் அறிவியல் நெறி போல சேரந்தீவம் என்பதும் ஓர் அறிவியல் ”வழிமுறை” என்ற கருத்தை முன் வைக்கிறது.
வெளி இணைப்புகள்
பகுப்பு:கண்டுபிடிப்புகள் பகுப்பு:எதிர்பாராத விளைவுகள்
உப்புக் கழிப்பு
உப்புக் கழிப்பு அல்லது உப்புக் கவாத்து (Salt pruning) என்பது கடல்நீரால் உருவாக்கப்படும் உப்புநீராவிக்காற்று கரையை நோக்கி வீசும் போது காலப்போக்கில் கடற்பகுதியில் இருக்கும் மரங்கள் அல்லது புதர்களின் வடிவத்தை மாற்றமடையச் செய்யும் ஒரு செயல்முறையாகும். இந்தச் செயல்முறை உப்பு நீர்நிலையை எதிர்கொள்ளும் தாவரத்தின் காற்றுமறைவுப் பக்கத்திலுள்ள இலைதழைகளை விட காற்றெதிர்நோக்கும் பக்கத்திலுள்ள இலைதழைகளையும் கிளைகளையும் வெகுவாகச் சிதைக்கிறது. இதன் விளைவாகத் தாவரங்களின் உருவ வளர்ச்சி கடலிலிருந்து எதிராக "பின்னோக்கி இழுத்து"ச் செல்லப்படுவதைப் போல் சமச்சீரற்றதாகத் தோற்றமளிக்கின்றது.
எடுத்துக்காட்டுகள்
இந்த வகையான நிகழ்வுகளுக்கு உலகளவில் பல்வேறு எடுத்துக்காட்டுகள் உள்ளன. ஐக்கிய அமெரிக்காவின் கிழக்குப்பகுதியில் லாங் தீவில் ஆளிச் சதுப்புநிலத்தில உப்புக் கழிக்கப்பட்ட குவெர்க்குஸ் ஸ்டெல்லாட்டாக்கள் எனப்படும் கம்பக் கருவாலிகள் காணப்படுகின்றன. கலிபோர்னியாவின் சான் டியாகோ வட்டத்தில் பைனுஸ் டோர்ரேயானாத் தொகுதி பசிபிக் பெருங்கடலிலிருந்து வரும் உப்புக்காற்றால் உப்புக் கழிக்கப்பட்டுவருகின்றது.
கலிபோர்னியாவின் லா ஹோயாவில் உள்ள டோரெ பைன்ஸ் குழிப்பந்தாட்டத் திடலின் இலச்சினையாக உப்புக் கழிக்கப்பட்ட டோரெ பைன் உள்ளது.
சான்றுகள்
பகுப்பு:தாவரவியல் கலைச்சொற்கள் பகுப்பு:தாவர உடலியங்கியல்‎ பகுப்பு:தாவரங்களைத் தாக்கும் நோய்கள்‎ பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
அல்லைல் ஆல்ககால்
அல்லைல் ஆல்ககால் (Allyl alcohol) என்பது CH2=CHCH2OH என்ற மூலக்கூறு அமைப்பு வாய்பாடு கொண்டுள்ள ஒரு கரிமச் சேர்மமாகும். பன்னாட்டு தனி மற்றும் பயன்பாட்டு வேதியியல் ஒன்றியம் இச்சேர்மத்திற்கு 3- புரோபெனால் என்று பெயர் சூட்டியுள்ளது. பல ஆல்ககால்களைப் போல நிறமற்ற திரவமாய் தண்ணீரில் கரையக்கூடியதாக அல்லைல் ஆல்ககால் இருக்கிறது. குறிப்பிட்ட சில மெல்லிய ஆல்ககால்களை விட நச்சுத்தன்மை மிகுந்து காணப்படுகிறது. கிளிசரால் தயாரிப்பதற்குத் தேவையான மூலப்பொருளாக அல்லைல் ஆல்ககால் பயன்படுகிறது. சிலவகை சிறப்புத் தீத்தடுப்பு பொருட்கள், உலரும் எண்ணெய் மற்றும் நெகிழியாக்கிகள் போன்ற சிறப்புத் தயாரிப்புகளுக்கு முன்னோடியாகவும் விளங்குகிறது. அல்லைல் ஆல்ககாலை இன்று பல்வேறு முறைகளில் தயாரிக்க முடியும். அல்லைல் ஆல்ககால்களின் மிகஎளிய ஆல்ககால் CH2=CHCH2OH என்ற வாய்பாட்டை கொண்டிருக்கும் அல்லைல் ஆல்ககாலாகும்.
வினையூக்கி பொட்டாசியப் படிகாரம் உதவியுடன் புரோப்பைலீன் ஆக்சைடு உயர் வெப்பநிலையில் மறுசீரமைப்பு அடையும் முறையிலும் அல்லைல் ஆல்ககாலைத் தயாரிக்க முடியும். அல்லைல் குளோரைடைப் பயன்படுத்தி தயாரிக்கும் முறையைக் காட்டிலும் இம்முறையில் அல்லைல் ஆல்ககால் தயாரிப்பது சிறந்தது ஆகும். ஏனெனில் பின்னதில் உப்பு உருவாக்கப்படுவதில்லை என்பதோடு குளோரின் சேர்ந்துள்ள இடைநிலைகள் தவிர்க்கப்படுகின்றன. புரோப்பைலீன்,  அல்லைல் அசிட்டேட்டாக அசிட்டாக்சிலேற்றம் அடைகிறது.
வேறு முறைகள்
கோட்பாடுகளின்படி புரோப்பனாலை ஐதரசன் நீக்கம் செய்து அல்லைல் ஆல்ககாலைத் தயாரிக்க முடியும். கிளிசராலை ஆக்சாலிக் அமிலம் அல்லது  பார்மிக் அமிலம்  சேர்த்து வினைப்படுத்தியும் ஆய்வகத்தில் அல்லைல் ஆல்ககால் தயாரிக்கப்படுகிறது. பொதுவாக அல்லைலிக் சேர்மங்களை செலினியம் டையாக்சைடு முன்னிலையில் அல்லைலிக் ஆக்சிசனேற்றம் அடையச் செய்து அல்லைல் ஆல்ககால் தயாரிக்கிறார்கள்.
பயன்கள்
தொகுப்பு முறையில் கிளிசரால் தயாரிக்கும்போது அல்லைல் ஆல்ககாலை கிளைசிடால் என்ற வேதியல் இடைநிலையாக மாற்றி பயன்படுத்துகிறார்கள். இதைத்தவிர கிளைசிடைல் ஈதர், கிளைசிடைல் எசுத்தர், கிளைசிடைல் அமீன்கள் தயாரிக்கவும் இது பயனாகிறது. டையல்லைல் தாலேட்டு போன்ற பலபடியாகும் எசுத்தர்கள் தயாரிக்கவும் பயன்படுகிறது.
பாதுகாப்பு
தொடர்புடைய மற்ற ஆல்ககால்களை விட அல்லைல் ஆல்ககால் நச்சுத்தன்மை மிகுந்தது. இதனுடைய நச்சுத்தன்மை வாயில் வரம்பு மதிப்பு மில்லியனுக்கு 2 பகுதிகள் ஆகும். இது கண்ணீர் புகைகுண்டாகவும் அறியப்படுகிறது.
வெளிப்புற இணைப்புகள்
பகுப்பு:ஆல்ககால்கள் பகுப்பு:ஆல்க்கீன்கள்
மோலா மன்பூர் மாவட்டம்
மோலா மன்பூர் மாவட்டம் (Mohla Manpur district) ராஜ்நாந்துகாவ் மாவட்டத்தின் சில வருவாய் வட்டங்களைக் கொண்டு புதிய மோலா மன்பூர் மாவட்டம் 15 ஆகஸ்டு 2021 அன்று சத்தீசுகர் மாநில முதலமைச்சர் பூபேஷ் பாகல் அறிவித்தார். சத்தீஸ்கர் முதலமைச்சர் அறிவித்துள்ளார்.
இதனால் சத்தீஸ்கர் மாநிலம் 32 மாவட்டங்களைக் கொண்டிருக்கும்.
திராட்சைச் செங்கள்
திராட்சைச் செங்கள் அல்லது சிவப்பு வைன் (Red wine) அடர்ந்த நிற (கருப்பு) திராட்சை வகைகளிலிருந்து தயாரிக்கப்படும் வைன் ஆகும். சிவப்பு எனக் குறிப்பிட்டாலும் குறிப்பிட்டத் திராட்சைக் கள்ளின் நிறம் அடர்த்தியான ஊதா நிறத்திலிருந்து (வழமையாக இளங்கள்கள்) செங்கல் சிவப்பு நிறமாகவும் (முதிர்ந்த கள்கள்) பழுப்பு நிறமாகவும் (மிகப் பழமையானவை) இருக்கலாம். பெரும்பாலான ஊதா வண்ணத் திராட்சைகளிலிருந்து பெறப்படும் சாறு பசும் வெள்ளையாக இருக்கும்; சிவப்பு வண்ணம் திராட்சையின் தோலிலுள்ள அந்தோசியான் என்ற நிறமிகளிலிருந்து வருகின்றது. அரிதான விலக்காக, சில வகைகளில் திராட்சைச் சாறே சிவப்பாக இருக்கும். எனவே திராட்சைச் செங்கள் தயாரிப்பின் பெரும்பாலான செயற்பாடுகள் திராட்சைத் தோலிலிருந்து நிறத்தையும் நறுமணத்தையும் பெறுவதாக இருக்கும்.
செங்கள் தயாரிப்பில் நொதித்தல் சில வாரங்களிலிருந்து சில வருடங்களாக உள்ளது; இந்த நொதித்தலைப் பொருத்தே செங்கள்ளின் மென்மையும் நெகிழ்தன்மையும் தீர்மானிக்கப்படுகின்றன. காக்கப்பட்ட செங்கள்கள் (Vin de garde) எனப்பட்டவை குறைந்தது நான்கு வாரங்களிலிருந்து பல ஆண்டுகளாக மதுக்கலன்களில் நொதிக்க விடப்பட்டிருக்கும்.
காக்கப்பட்ட செங்கள்கள் பல வகைகளாக தரம் பிரிக்கப்படுகின்றன :
திராட்சைப் பதனிடுதல்
செங்கள் தயாரிப்பின் முதல் அடியாக பறித்த திராட்சைகளை பதனிடுவதாகும். கையாலோ இயந்திரங்களாலோ பறித்த திராட்சைகள் பொதுவாக ஓர் கொள்கலனில் கொட்டப்படும். அதிலிருந்து ஓர் திருகாணி அமைப்பின் மூலம் திராட்சைப் பதனிடும் இயந்திரத்திற்கு எடுத்துச் செல்லப்படுகின்றது.
காம்பெடுத்தலும் பிழிதலும்
பொதுவாக கள்தயாரிப்பிடத்திற்கு கொணரப்படும் திராட்சைகள் (குறிப்பாக கைகளால் பறிக்கப்பட்டவை) முழுத்திரள்களாக, காம்புகளுடனும் இலைகளுடனும் இருக்கும். புளிக்க வைக்கப்படும்போது காம்புகள் இருந்தால் அவை கசப்பான சுவையை அளிக்கும்; எனவே திராட்சைகளிலிருந்து காம்புகளும் இலைகளும் பிரித்தெடுக்கப்படும். இது காம்பெடுத்தல் (destemming) எனப்படுகின்றது. இயந்திரங்கள் மூலமாக காம்பெடுக்க பொதுவாக திராட்சை அளவு துளைகளுடன் கூடிய சுழலும் கூண்டுகள் பயன்படுத்தப்படுகின்றன. இந்தக் கூண்டிற்குள் பொதுமைய அச்சின் கரங்கள் கூண்ண்டின் உட்புறத்தை நோக்கி இருக்கும். திராட்சைகள் கூண்டின் துளைகள் வழியாக செல்லும்; காம்புகளும் இலைகளும் கூண்டின் திறந்த முனையில் வெளியேத் தள்ளப்படும்.
காம்பெடுத்தலிற்குப் பின்னர், திராட்சைகள் மெல்ல நசுக்கப்படும்.இவை சோடியான உருளைகளாக இருக்கும். இந்த உருளைகளுக்கு இடையேயான இடைவெளியை கட்டுப்படுத்துவதன் மூலம் பிழிதலை செங்கள் தயாரிப்பாளர் தேர்வின்படி மெல்லவோ, கடினமாகவோ, பிழியாமலோ அமைக்கலாம்.
திராட்சைகள், தோல்கள், சாறு, கொட்டைகள் கலந்த கலவை நொதியேறாப் பழச்சாறு எனப்படுகின்றது. இந்த பழச்சாறு கொள்கலன் ஒன்றுக்கு ஏற்றப்படுகின்றது; இது எஃகாலோ பைஞ்சுதையாலோ அல்லது ஓக் மர பெருந்தொட்டியாகவோ இருக்கலாம். இதில்தான் நொதிக்க வைக்கப்படுகின்றது.
தற்கால நவீன மது தயாரித்தல் இயந்திரங்களில், காம்பெடுத்தலும் பிழியலும் வழமையாக துருவேறா எஃகு பயன்படுத்தப்படுகின்றது.
வருகையில் சேர்க்கைகள்
வழமையாக மது தயாரிப்பகத்திற்கு உள்வரும் திராட்சைகளுடன் பாதுகாப்பு வேதிப்பொருளாக கந்தக டைஆக்சைடு சேர்க்கப்படுகின்றது. இது குறையில்லா நலத்துடனுள்ள திராட்சைகளில் சேர்க்கப்படுவதில்லை; மிக அழுகிய திராட்சைகளில் இது 70 மிகி/லி வரைச் சேர்க்கப்படுகின்றது. ஆக்சிசனேற்றத்தைத் தவிர்க்கவும் நொதித்தலை தாமதப்படுத்தவும் இச்சேர்க்கை உதவுகின்றது.
மென்மையாக்கும் நொதியங்களும் (காட்டாக குளுகேனேசுகள்) இக்கட்டத்தில் சேர்க்கப்படலாம்; இவை தோல்களிலிருந்து நிறத்தையும் பழச்சுவையையும் பிரிக்கவும் தொடரும் பதனிடுதலுக்கு உதவியாகவும் உள்ளன.
தனின் : இப்போது சேர்க்கப்படலாம், அல்லது பின்னர் சேர்க்கப்படலாம், அல்லது சேர்க்கப்படாமலே கூட இருக்கலாம். தனின் நிறத்தை நிலைப்படுத்தவும் ஆக்சினேற்றத்தை தவிர்க்கவும் அழகலின் தாக்கத்தை எதிர்க்கவும் உதவுகின்றது.
நொதியேறாப் பழச்சாற்றைக் குளிர்வித்தல்
சில செங்கள் தயாரிப்பாளர்கள் பழச்சாற்றை கிட்டத்தட்ட 10°C (50°F)க்கு குளிர வைக்க விரும்புகின்றனர்; இது ஒன்றிலிருந்து நான்கு நாட்கள் வரையிலும் நொதிப்பிற்கு முந்தைய காலத்து மென்மையாக்கலுக்கு ("குளிர்ந்த ஊறவைத்தல்") உதவுகின்றது. நிறத்தையும் பழச்சுவையையும் இந்நீர்மத்தில் தக்கவைக்கவும் முந்தைய செயற்பாட்டில் சேர்த்த தனின்களை நொதியலுக்கு முன்னதாக பிரித்தெடுக்காமல் இருக்கவும் இது உதவுகின்றது. நொதிக்கப்பட்ட பின்னர் உண்டாகும் மதுசாரம் தனின்களைப் பிரித்தெடுக்கிறது. இச்செயற்பாடுகள் அனைத்து தயாரிப்பாளர்களுக்கும் பொதுவானவை அல்ல. புதிய உலக நாடுகளில் உள்ள செங்கள் தயாரிப்பாளர்களிடம் கூடுதலாக காணப்படுகின்றது.
வெளியிணைப்புகள்
பகுப்பு:மதுபானங்கள்
மோனா ஷோரி கபூர்
மோனா ஷோரி கபூர் (Mona Shourie Kapoor) (பிறப்பு: 1964 பிப்ரவரி 3 - இறப்பு: 2012 மார்ச் 25) சாட்டி ஷோரியின் என்பவரின் மகளான இவர் பாலிவுட் திரைப்படத் தயாரிப்பாளர் போனி கபூரின் முதல் மனைவியாவார். போனி கபூருடனான திருமண்த்தில் மூலம் இவருக்கு பாலிவுட் நடிகரான அர்ஜுன் கபூர் என்ற ஒரு மகனும் மற்றும் அன்ஷுலா கபூர் என்ற ஒரு மகளும் உள்ளனர்.
தொழில்
மோனா கபூர் மும்பையில் உள்ள மிகப்பெரிய படப்பிடிப்பு அரங்கத்தின் தலைமை நிர்வாக அதிகாரியாக இருந்தார். மோனா ஒரு பன்முகத் தொழிலைக் கொண்டிருந்தார். இவர் 'பிசினஸ் எய்ட்ஸ்' மற்றும் 'மெஷின் எக்ஸ்போர்ட்ஸ்' ஆகியவற்றிற்கான மனிதவளத்தை வெற்றிகரமாக கையாண்டார். அதில் இவர் ஒரு பங்குதாரராகவும் இருந்தார். எஃப்.சி.எல் நிறுவனத்தின் இயக்குநராக, மிதுன் சக்ரவர்த்தி, மூன் மூன் சென் மற்றும் மல்லிகா சாராபாய் ஆகியோர் நடித்திருந்த ஷீஷா என்றத் திரைப்படம் மற்றும்  தர்மேந்திரா, வினோத் கன்னா, ஸ்ரீதேவி மற்றும் ரஜினிகாந்த்) ஆகியோர் நடித்திருந்த  ஃபரிஷ்டே என்ற படங்களுக்கான தயாரிப்பு ஒருங்கிணைப்பாளராகவும் இருந்தார்.
மோனா 2005இல் இந்திய தில்லி விருதுகளின் நடுவர் உறுப்பினராகவும் பணியாற்றினார். <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (February 2020)">மேற்கோள் தேவை  ]
தயாரிப்பாளர்
ஹேரா பெரி ( சேகர் சுமன், ரீமா லகூ மற்றும் தனாஸ் குரீம் நடித்த ஸ்டார் பிளஸ் தொலைக்காட்சியில் ஒளிபரப்பப்பட்டது), யுக் (தூர்தர்ஷன்), விலையாட்டி பாபு (தூர்தர்ஷன்) மற்றும் கைஸ் கஹூன் (டிவி) போன்ற வெற்றிகரமான தொலைக்காட்சி நிகழ்ச்சிகளை இவர் தயாரித்தார். யூக் என்றத் தொடர் பார்வையாளர்கள் மற்றும் ஊடகங்கள் மற்றும் ஆதரவாளர்களால் பரவலாக பாராட்டப்பட்டது. இந்த தொடர், சுதந்திரப் போராட்டத்தின் பின்னணியில் மற்றும் ஹேமா மாலினி, தாரா சிங், ஜாவேத் கான், நீனா குப்தா, முகேஷ் கன்னா, ஷாபாஸ் கான், பங்கஜ் தீர் போன்ற பல நட்சத்திர நடிகர்கள் நடித்திருந்தனர். மேலும், பல்வேறு பிராந்திய மொழிகளில் ஒளிபரப்பப்பட்டது.
இறப்பு
2012 மார்ச் 25, அன்று புற்றுநோய் மற்றும் உயர் இரத்த அழுத்தத்துடன் போராடிய பின்னர் பல உறுப்பு செயலிழப்பு காரணமாக மோனா கபூர் இறந்தார்.
குறிப்புகள்
பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:2012 இறப்புகள் பகுப்பு:1964 பிறப்புகள்
சர்வதேச நிதி கூட்டுத்தாபனம்
சர்வதேச நிதி கூட்டுத்தாபனம் (International Finance Corporation-IFC) வளர்ந்து வரும் நாடுகளில் துறை அபிவிருத்தியை ஊக்குவிக்க முதலீடு, ஆலோசனை மற்றும் சொத்து மேலாண்மை போன்ற சேவைகளை வழங்கிவரும் ஒரு பன்னாட்டு நிதிநிறுவனம். இது உலக வங்கிக் குழுமத்தின் ஒரு அங்கம் வகிக்கிறது. இதன் தலைமையகம் ஐக்கிய அமெரிக்காவின் வாஷிங்டன், டி. சி இல் அமைந்துள்ளது. இது மேலதிக பொருளாதார அபிவிருத்திக்காக, உறுதியாக இலாபம் பெரும் நோக்கில் வறுமை குறைப்பு, அபிவிருத்தி மேம்பாடு போன்ற வணிக திட்டங்களில் முதலீடு செய்தலை அடிப்படையாக கொண்டு உலகவங்கிக் குழுவின் தனியார் துறைக் கையகமாக 1956 ஆம் ஆண்டு தொடங்கப்பட்டது. இந் நிறுவனத்தின் நிர்ணயிக்கப்பட்ட குறிக்கோளானது, மக்கள் வறுமையிலிருந்து விடுபடுவதற்காகவும் சிறந்த வாழ்க்கை தரத்தை அடைவதற்கும் சந்தர்ப்பங்களை உருவாக்குதல், தனியார்துறை நிதி ஆவணங்களைத் திரட்டுதல், சந்தைபடுத்தலில் போட்டி மற்றும் அணுகல் மேம்பாடு, வேறு தனியார் துறை நிறுவனங்களுக்கு வணிக ஆதரவு வழங்கல், வறுமைக்குள்ளான அல்லது பாதிக்கப்பட்டோருக்காக வேலை உருவாக்கம் மற்றும் அத்தியாவசிய தேவைகளை வழங்குதல் ஆகும். 2009 ஆம் ஆண்டிலிருந்து எதிர்பார்க்கப்பட்ட இலக்குகளை அடைவதற்காகக் குறிப்பிட்ட அபிவிருத்தி திட்டங்கள் மீது கவனம் செலுத்தி வருகிறது. இதன் குறிக்கோள்கள் விவசாய மேம்படுத்த வாய்ப்புகளை அதிகரித்தல், சுகாதாரம் மற்றும் கல்வியை அதிகரித்தல், வணிக வாடிக்கையாளர்களுக்கானப் பொருளுதவி மற்றும் நிதி அணுகலை அதிகரித்தல், உள்கட்டமைப்பு முன்னெடுப்பு, சிறு தொழில்களின் வருவாய் வளர உதவுதல் மற்றும் காலநிலை சுகாதாரத்துக்கான முதலீடு என்பனவாகும்.
ஐஎப்சி, அதன் உறுப்பு நாடுகளுக்குச் சொந்தமானதும் அந் நாடுகளின் அதிகாரத்துக்குட்பட்டதுமாகும். எனினும் தலைவர் மற்றும் அலுவலர் அடங்கிய ஒரு செயற்குழு மூலமாகச் வணிக நடவடிக்கைகளை மேற்கொள்கிறது. இது பல நாடுகளைப் பங்குதாரர்களாகக் கொண்டு, மூலதனம் வழங்கல் மற்றும் வாக்குரிமை வழங்கலுக்கான ஒரு கூட்டுத்தாபனம் ஆகும். முதலில் பாரிய நிதி தேவைக்காக ஐ.எப்.சி தனியாக நிறுவப்பட்டு, உலக வங்கிக் குழுவில் ஒருங்கிணைந்தது. இறுதியில் தன்னாட்சி நிதி நிறுவன செயற்பாடுகளைச் செயல்படுத்த மற்றும் சுயாதீன முதலீட்டு முடிவுகளை எடுக்க அதிகாரம் பெற்றது. இது வரிசைப்படுத்தப்பட்ட சில கடன் மற்றும் சமபங்கு நிதிச் சேவைகளை வழங்குகிறது. நிறுவனங்கள் தங்கள் முகாமைத்துவ பங்குக்கொள்ளலின் போது ஏற்படும் ஆபத்துத் தன்மையை எதிர்கொள்ளவும் உதவுகிறது. மேலும் முடிவெடுத்தல், சூழல் மற்றும் சமூகத்தின் மீதான தாக்கத்தை மதிப்பிடுதல், பொறுப்பாய் இருத்தல் போன்றவற்றில் நிறுவனங்களுக்கு இக் கூட்டுத்தாபனம் ஆலோசனை வழங்குகிறது. மேலும் தனியார் துறை வளர்ச்சிக்காக கட்டிட கட்டுமானம் மற்றும் தனியார் துறை நிறுவனங்களுடனான கூட்டமைப்புகளுக்கான அறிவுரைகளையும் அரசுகளுக்கு வழங்குகிறது.
ஒவ்வொரு ஆண்டும் ஒரு சுயாதீனமான மதிப்பீட்டாளர் மூலம் மதிப்பிடப்படுகிறது. இது முதலீடுகளை நன்றாக பயன்படுத்தி வறுமையை குறைத்துள்ளதென அதன் 2011 ஆண்டிற்கான அதன் மதிப்பீட்டு அறிக்கைத் தெரிவிக்கிறது. அங்கீகரிக்கப்பட்ட இத்தாபனத்தின் சிறந்த மூலோபாய திறன் மற்றும் வறுமை குறைப்பு அணுகுமுறை ஆகியவற்றை மேலும் தெளிவாக வரையறுத்துச் செயற்பட வேண்டுமென பரிந்துரைத்தது. 2011 ல் நிறுவனத்தின் மொத்த முதலீடு $ 18,66 பில்லியன் என்று இருந்தது. இது 2011 ல் 642 திட்டங்களுக்கு ஆலோசனை சேவைகள் வழங்க $ 820 மில்லியனும் $24.5 பெறுமதியான திரவ சொத்துக்களையும் கொண்டிருக்கிறது. இதன் நிதிநிலை நன்றாகவுள்ளது. 2010 மற்றும் 2011 ஆண்டுகளில் இரு கடன் மதிப்பீடு முகவர் நிறுவனங்களிடம் இருந்து உயர் சான்றளிப்பைப் பெற்றுள்ளது.
வரலாறு
இது 1944 ல் பிரெட்டன் வூட்ஸ் மாநாட்டில் உலக வங்கி மற்றும் சர்வதேச நாணய நிதியம் வடிவமைக்கப்பட்டது. புனரமைப்பு மற்றும் அபிவிருத்திக்கான சர்வதேச வங்கியாக மட்டும் இருந்துவந்த உலக வங்கியானது 1946 ஆம் ஆண்டு செயற்படத் தொடங்கியது. ராபர்ட் எல் கார்னர் 1947 ஆம் ஆண்டு உலக வங்கியில் ஒரு மூத்த நிர்வாகியாக சேர்ந்தார். அவர் தனியார் வர்த்தக நிறுவனங்களும் சர்வதேச அபிவிருத்திக்கு முக்கிய பங்களிக்கமுடியுமென கருத்து தெரிவித்தார். 1950 ஆம் ஆண்டில், கார்னர் மற்றும் அவரது சக வங்கி பணியாளர்களினால் வளரும் நாடுகளில் தனியார் முதலீடுகள் உருவாக்கும் நோக்கத்திற்காக ஒரு புதிய நிறுவனத்தை ஏற்படுத்துவதற்கு முன்மொழியப்பட்டது. நிறுவனங்களின் மேலாண்மையில் தலையிடாமலும், அரசாங்கத்தில் இருந்து உத்தரவாதங்கள் இல்லாமலும், மூன்றாம் தரப்பு முதலீட்டாளர்களின் ஒத்துழைப்புடனும், உலக வங்கியுடன் இணைந்து தனியார் நிறுவனங்களில் முதலீட்டுத் திட்டங்களைச் செயற்படுத்தும் நோக்கில் சர்வதேச கூட்டுத்தாபனம் அமைவதை ஐக்கிய அமெரிக்க அரசு வரவேற்றது. 1955 இல், உலக வங்கி தலைவர் யூஜின் ஆர் பிளாக், இந் நிறுவனம் அரசாங்கங்களுக்கு கடன் அளிக்காது; தனியார் நிறுவனங்களில் மட்டும் முதலீடு செய்யும்; ஆனால் அவற்றின் திட்டங்களை நிர்வகிக்காது எனக் கூறினார். 1956 ஆம் ஆண்டில் சர்வதேச நிதி கூட்டுத்தாபனம் கார்னர் தலைமையின் கீழ் ஆரம்பத்தில் 12 ஊழியர்களை கொண்டு $100 மில்லியன் (2012 ஆம் ஆண்டு 844,9 மில்லியன் டாலர்கள்). மூலதனத்துடன் செயற்பாட்டுக்குக் கொண்டுவரப்பட்டது ). 1957 இல் அதன் தொடக்க முதலீடான $2 மில்லியனை (2012 $ 16.4 மில்லியன்) பிரேசிலைச் சேர்ந்த சீமென்ஸ் & ஹால்ஸ்கெயிடமிருந்து (இப்போது சீமன்ஸ் ஏஜி ) அங்கீகரிக்கப்பட்ட கடனாகப் பெற்றது.
1965 ஆம் ஆண்டு, $ 600,000 மில்லியன் (2012 இல் $4.4 மில்லியன் ) முதலீட்டை இடாய்ச் வங்கி (Deutsche Bank) மற்றும் பிற முதலீட்டாளர்களிடம் இருந்து பெற்றது. 1970 களின் தொடக்கத்தில், பங்கு சந்தைகள், வங்கிகள் மற்றும் வளரும்நாடுகளில் உள்ள பிற நிதி அபிவிருத்தியிலும் செயற்படுவதற்காகத் தன் சொந்த முதலீட்டு சந்தைத் துறையை அமைத்துக்கொண்டது. முதலாவதாக இந்தோனேசியாவுக்கு ஆலோசனைச் சேவைகளை வழங்கியது. அதன்பிறகு, இந் நிறுவனம் அதன் ஆலோசனை சேவைகளை முறைப்படுத்தியது. இந்த ஆண்டிலிருந்து 1977 வரை தொடர்ந்து அதன் உறுப்பு நாடுகளில் தனது அலுவலகங்களை உருவாக்குவதன் மூலம் அதன் நடவடிக்கைகளை பரவலாக்கியது. அதனால் 2008 ஆம் ஆண்டு, அதன் ஊழியர்களில் அரைப்பங்கினர் மட்டுமே வாஷிங்டன், டிசியிலுள்ள தலைமையகத்தில் இருந்து செயல்பட்டனர்.
1984 ஆம் ஆண்டில், நிதி தன்னாட்சிப் பெற்று சர்வதேசப் பங்குச் சந்தைகளில் தன் சொந்தப் பங்குப் பத்திரங்களை வெளியிடும் உரிமம் பெற்றது. அதனால் நிதியுதவிக்கு உலக வங்கியைச் சார்ந்திருக்க வேண்டிய அவசியம் இந் நிறுவனத்திற்கு இல்லை. தனியார் வளர்ச்சி வேலைதிட்டங்களை விரிவுபடுத்த வேண்டும் என்பதற்காக நிறுவனத்தின் பங்குதாரர்கள் $ 1.2 பில்லியன் (2012 இல் $2.7 பில்லியன் ) முதலீட்டு அதிகரிப்புக்கு ஒப்புதல் கொண்டனர். 1994 ஆம் ஆண்டு முதல் 1966 வரை, சுமார் $ 7.4 (2012 இல் 11.5 பில்லியன் டாலர்கள்) பில்லியன் அமெரிக்க டாலர்கள் மின்சாரதுறை சார்ந்த 34 திட்டங்களில் நிதியாள்கை செய்து தனியார் ஆற்றல் திட்டங்களில் அதிகப்படியான முதலீடு செய்தது. 26 உறுப்புநாடுகளைச் சேர்ந்த 88 உள்கட்டமைப்பு திட்டங்களுக்காக $ 15 பில்லியன் (2012 இல் $ 23.2 பில்லியன் டாலர்) மொத்த செலவு). அமெரிக்க டாலர்கள் நிதி ஒதுக்கீடு செய்தது. 1966 ஆம் ஆண்டு ஒரு ஆற்றல் திட்டத்திலும், 1981 ஆம் ஆண்டு மற்றொரு ஆற்றல் திட்டத்திலும் மட்டுமே முதலீடு செய்திருந்தது. ஆனால் 1988 க்கும் 1994 க்கும் இடையிலான ஆறு ஆண்டுகளில் அது 32 ஆற்றல் திட்டங்களில் மொத்தமாக முதலீடு செய்தது.
முதலீட்டு நடவடிக்கைகளின் நீட்டிப்புத்தன்மைக்கு முன்னுரிமை அளிக்கும் நோக்கத்துடன், 1998 ல் சுற்றுச்சூழல் மற்றும் சமூக நிலைப்பாட்டினை வகுத்தது. 2001 ஆம் ஆண்டில், அதற்கான முதலீட்டு முயற்சிகளைத் தொடங்கியது. அதன் நிதியுதவித் திட்டங்ககளின் பேண்தகைமை பற்றி விமர்சனங்கள் எழுந்தன. 2007 இல் உள்ளூர் தன்னார்வ தொண்டு நிறுவனங்கள், சியாரா கிளப் மற்றும் வங்கியின் தனிப்பட்ட மதிப்பீட்டு குழுவின் எதிரான ஆலோசனை ஆகிய எதிர்ப்புகளையும் மீறி, அமேசன் காட்டு பகுதியில், பிரேசிலின் மிக பெரிய மாட்டிறைச்சி தயாரிப்பாளர் பெர்ட்டினின் இறைச்சி கூடத்தின் வசதி மேம்பாட்டுக்கு $ 90 மில்லியன் கடன் வழங்க ஒப்புதல் அளித்தது. ஆறு மாதங்களுக்கு பின்னர் 2008, ஜூன் மாத அளவில், பெர்ட்டினின் செயற்பாட்டின் பேண்தகைமைத் தரத்தில் அதிருப்தி கொண்ட ஐஎப்சியும் உலக வங்கியும் தங்களது கடன் முதலீட்டுத் திட்டத்தை விலக்கிக் கொண்டன.
மழைக்காடுகளால் சுற்றுச்சூழல் ஆபத்துகள் நிறைந்த இந்தோனிசிய நாட்டிற்குப் பனை எண்ணை (palm oil) உற்பத்திக்காக அளிக்கப்பட்ட $200 மில்லியன் அளவிலான கடனுதவி ஒப்புதலில், ஐஎப்சியின் சுற்றுச் சூழல் மற்றும் சமுதாயத் தரம் பேணப்படவில்லையென 2009 இல் முறைகேள் அதிகாரி (Ombudsman) அலுவலகத்தால் நடத்தப்பட்ட தணிக்கையறிக்கைத் தெரிவித்தது
2010 இல் மொசாம்பிக்கில் அலுமினியம் உருக்கும் திட்டமொன்றுக்கு ஐஎப்சியால் அளிக்கப்பட்ட கடனுதவியை எதிர்த்து இணங்கல் ஆலோசகர் / முறைகேள் அதிகாரி அலுவலகத்தில் ஐஎப்சிக்கெதிராகத் தொண்டு நிறுவனங்கள் முறையீடு செய்தன. அலுமினியமுருக்கும் திட்டத்தால் மாசுபடும் சுற்றுச்சூழலால் அவ்விடத்தில் வசிக்கும் மக்களின் நலனைப் பாதிக்கப்படுமென்ற குற்றச்சாட்டினைத் தொண்டுநிறுவனங்கள் முன்வைத்தன.
வங்கியின் சுதந்திர மதிப்பீட்டு குழு மூலம் ஆண்டுதோறும் ஐஎப்சி மதிப்பீடு செய்யப்படுகிறது. 2011 இல் "வறுமை கண்ணோட்டம் மற்றும் முடிவுகள் மதிப்பிடுகை" என்ற தலைப்பில் ஒருமதிப்பீட்டு அறிக்கையை இக்குழு வெளியிட்டது. உள்ளார்த்தமாக வளர்ச்சி முறைகளை வலியுறுத்தும் ஐஎப்சியின் திட்டங்கள் நல்ல முறையில் நடைபெற்றுள்ளன; அதன் விளைவாக வறுமையினளவு குறைக்கப்பட்டுள்ளது; ஆனால் பொருளாதார வளர்ச்சிக்கான செயற்திட்டங்களில் வறுமைநிலை குறித்த தாக்கங்களைப் பற்றிக் கவனங்கொள்ளப்படவில்லையென அந்த அறிக்கையில் தெரிவிக்கப்பட்டது. மதிப்பீடு குழுவால் வறியவர்களுக்காக ஏற்படுத்தப்பட்ட வாய்ப்புகளை அடையாளங்காண முடியாததால், வறுமையையும் வறுமைக் குறைப்பின் தாக்கங்களையும் தெளிவாக வரையறை செய்து வறுமைக் குறைப்பிற்காக மேம்பட்ட அணுகுமுறையை கடைபிடிக்கவும், வறுமைக் குறைப்பு முயற்சிகளில் புரிதல், அளவிடல், அறிக்கை குறித்து வெளியாருடனான கலந்தாய்வுக்காக ஒரு கட்டமைமைப்பை ஏற்படுத்திக் கொள்ளவும்  இக்குழு பரிந்துரைத்தது.
2008 ஆம் ஆண்டு நிதி நெருக்கடி
2008 ஆண்டின் நிதி நெருக்கடிக்குப் பின்னர் வளரும் நாடுகள் நிதி நிலைமையைச் சமாளிக்க இத் தாபனம் உதவியது. அதற்காக $16.2 பில்லியன் ஒதுக்குத் தொகைக் கடனை (line of credit) சிறிய மற்றும் நடுத்தர தொழில்களுக்கு வழங்கியது (இத் தொகை 2007 ஆண்டை விட 34% அதிகம்). $ 200 மில்லியன் தேர்ந்தெடுக்கப்பட்ட மூலதன அதிகரிப்பைச் செய்து அதில் $ 130 மில்லியனை வளரும் நாடுகளின் பிரநிதித்துவத்தை மொத்த 39.48% 6.07% அதிகரிக்கச் செய்த புதுப் பங்குகளாக வழங்கியது.
நிர்வாகம்
இத்தாபனம் உறுப்பினர் நாட்டிலிருந்து தலா ஒரு உறுப்பினரை (பெரும்பாலும் நாட்டின் நிதி மந்திரி அல்லது திறைசேரி செயலாளர்) ஆளுநராகக் கொண்ட ஆளுனர் குழுவால் நிர்வகிக்கப்படுகிறது. ஒவ்வொரு உறுப்புநாடும் பொதுவாக ஒரு ஆளுனர் மற்றும் இன்னும் ஒரு மாற்று நபரையும் நியமனம் செய்கிறது. நிறுவனத்தின் அதிகாரம் அதன் ஆளுநர் குழுவிடம் இருந்தாலும் கடன் மற்றும் வணிக முதலீடு செய்யும் அன்றாடச் செயற்பாடுகளின் அதிகாரமானது இயக்குநர் குழுவிடம் தரப்படுகிறது. 25 செயலாட்சி இயக்குநர்கள் கொண்டுள்ள இயக்குநர் குழு, நிறுவனத்தின் தலைமையகத்தில் செயல்படுகிறது. உலக வங்கிக் குழுமத்தின் தலைவரே இக்குழுவின் தலைவராவார். அனைத்து 184 உறுப்பு நாடுகளையும் பிரதிநிதித்துவப்படுத்தி இயக்குநர்கள் உள்ளனர். வாக்கெடுப்பின் போது அந்தந்த உறுப்புநாடுகளின் பங்கு முதலீட்டைப் பொறுத்து அந்த நாட்டின் இயக்குநரின் வாக்கு மதிப்பிடப்படுகிறது.
செயலாட்சித் துணைத் தலைவர் மற்றும் தலைமை நிர்வாக அதிகாரி தாபனத்தின் தினசரி நடவடிக்கைகளை மேற்பார்வை செய்கின்றார். உலக வங்கி குழு தலைவர் ஜிம் யோங் கிம், ஜின் யாங் காய் -ஐ புதிய செயலாட்சித் துணைத் தலைவர் மற்றும் தலைமை நிர்வாக அதிகாரியாக நியமித்ததையடுத்து அக்டோபர், 2012 இல், ஜின் யாங் காய் அப்பதவியேற்றார். கோல்ட்மேன் சாக்சில் மேலாண்மை இயக்குநராகப் பணிபுரிந்த காய், நிதித் துறையில் சுமார் 20 ஆண்டுகளுக்கும் மேலாக அனுபவம் வாய்ந்தவர். இவர் ஒரு சீனக் குடிமகன் ஆவார்.
உலக வங்கி குழுவின் மற்ற நிறுவனங்களுடன் ஒருங்கிணைந்து பல திட்டங்களில் செயற்பட்டாலும் தன்னாட்சி பெற்ற தாபனமாததால் அதற்கென்று வகுக்கப்பட்ட உடன்பாட்டு விதிகளுக்குட்பட்டு தனித்தே செயல்படுகிறது. 3,400 க்கும் மேற்பட்ட ஊழியர்களை கொண்டு இயங்குகிறது. அதில் பாதி ஊழியர்கள் அதன் உறுப்பு நாடுகளுகளிலுள்ள அலுவலகங்களில் பணிபுரிகின்றனர்.
உறுப்பினர்கள்
ஐஎஃப்சி, அதன் 184 உறுப்புநாடுகளுக்குச் சொந்தமானது. இந்த உறுப்புநாடுகள் தாபனத்திற்குத் தேவையான மூலதனத்தை அளிக்கின்றன; கொள்கை வகுக்கும் விஷயங்களில் வாக்களிக்கின்றன; மேலும் தாபனத்தின் முதலீட்டுச் செயற்பாடுகளுக்கு ஒப்புதல் அளிக்கின்றன. ஒவ்வொரு உறுப்புநாடும் தாபனத்தின் பங்குதாரர் ஆகும். ஒரு உறுப்புநாடு கொண்டிருக்கும் பங்குகளின் சதவீதம் அந்நாடு ஐஎப்சியின் மூலதனத்திற்கு அளித்திருக்கும் தொகையைப் பொறுத்தமையும்.
2011 ஆண்டு நிலவரப்படி, ஐக்கிய அமெரிக்கா 24% பங்குகள் கொண்ட மிக பெரிய ஒற்றை பங்குதாரராகவும், ஜப்பான் 6% பங்குகளும், ஜெர்மனி, பிரான்சு, மற்றும் ஐக்கிய இராச்சியம் 5% பங்குகளும் கொண்டுள்ளன. தாபனத்தின் பங்கு மூலதனம் ஜூன் 30, 2011 ஆம் ஆண்டளவில் சுமார் 2.4 பில்லியன் டாலர்களாகும்; இதில் 51% பொருளியல் கூட்டுறவு மற்றும் வளர்ச்சிக்கான அமைப்பின் ஏழு பெரிய உறுப்புஅரசுகளின் கட்டுப்பாட்டில் உள்ளது. உலக வங்கி உறுப்பினர்கள் மட்டுமே (குறிப்பாக புனரமைப்பு மற்றும் அபிவிருத்திக்கான சர்வதேச வங்கி உறுப்பினர்களுக்கு) ஐஎப்சியில் உறுப்பினர் ஆக முடியும்.
முதலீட்டு சேவைகள்
IFC அபிவிருத்தி இலக்குகளுக்கான மூலதனத்தை திரட்ட ஆட்சிக்குழுவுக்கான கடன் திட்ட முயற்சியை செயற்படுத்துகிறது. திட்டம் 1957 ல் உருவாக்கப்பட்டது மற்றும் 2011 ஆண்டளவில் 550 நிதி நிறுவனங்கள் சுமார் $ 38 பில்லியன் டொலர்களை 100 க்கும் மேற்பட்ட அபிவிருத்தி திட்டங்களை நோக்கி வெவ்வேறு சந்தைகளில் செயற்படுத்தி வருகிறது. 2011 இல் $ 4.7 பில்லியன் மொத்த ஆட்சிக்குழு கடன்களை கொண்டிருந்தது இது IFC 2010 ல் ஆட்சி குழு கடன் $ 2 பில்லியன் மதிப்பு இரு மடங்கு ஆகும்.வங்கிகளில் வளர்ந்து வரும் சந்தைககளுக்கான கடன் ,எல்லைகளை கடந்து இருப்பதன் காரணமாக, 2009 ல் IFC சர்வதேசநிதி நிறுவனங்கள் மற்றும் மற்ற பங்கேற்பாளர்களுகு இணையாக கடன்களுக்கான ஆட்சிக்குழுவை தொடங்கியது. சேவை வாடிக்கையாளர்களுக்கு குறைந்த செலவில் நிதி வழங்க தயாராக இல்லாமல்,பகுதி கடன் உத்தரவாதங்கள், போர்ட்ஃபோலியோ ஆபத்து இடமாற்றங்கள்,மற்றும் இஸ்லாமிய நிதி போன்ற கட்டமைக்கப்பட்ட அல்லது பாதுகாப்பான நிதி உற்பத்திகளில் நம்பிக்கை வெளியிட்டது.
IFC ,2010 ல் கட்டமைக்கப்பட்ட மற்றும் பாதுகாப்பான நிதியாக $ 797 மில்லியனை உறுதிபடுத்தியது. அதிகரித்த கடன் ஆபத்துகளினால் நிறுவனங்கள் நிதி பெறுவதற்கு சிரமம் எதிர்கொள்கின்றன.நிறுவனங்கள் கடன் அதிகரிப்பு முயற்சியாக அடமானம், கடன் அட்டைகள் , கடன்கள், பெருநிறுவன கடன் வாசித்தல், மற்றும் வருவாய் பிரிவு போன்ற கணிக்கப்பட்ட பண பரிமாற்றங்களுடன் சொத்துக்களை பாதுகாக்கின்றன,
IFC வாடிக்கையாளர்களிடம் ஏற்படும் வட்டி விகித இடர்,மாற்று விகித ஆபத்து, மற்றும் பொருளுற்பத்தி இடர் என்பவற்றை கண்டிப்பாக தடுக்க நிதி வழிதோன்றல் உற்பத்திகளை கிடைக்க செய்கிறது. இது சந்தையில் தயாரிப்பாளர்களின் இடர் முகாமைத்துவ உத்திகளின் அணுகலை அதிகரிக்க,வளர்ந்து வரும் சந்தை வணிகம் மற்றும் சர்வதேச பங்குகள் இடையே தரகராக பணியாற்றி வருகிறது. ஒரு பூரண பங்கு வகிக்கும் முகமாக ,IFC கடன் நடவடிக்கைகளுக்கு நிதியளிக்க சர்வதேச மூலதன கடன் பெறுகிறது. இது வழக்கமாக வளர்ந்து வரும் சந்தைகளில் சந்தைகளின் உள்ளூர் நாணய மாற்றில் குறிப்பிடப்பட்டுள்ளவாறு பத்திரங்களை வெளியிட அல்லது பரிமாற்றங்கள் செய்யக்கூடிய முதல் நிறுவனங்களில் ஒன்றாகும்.IFC புதிய சர்வதேச கடன் 2010 இல் $8.8 பில்லியன் மற்றும் 2011 இல் $9.8 பில்லியனுமாக இருந்தது. இடர்பாடுகளை நிர்வகிக்கும் போது IFC பொருளாதார ரீதியாக தீவிரமாக பணப்புழக்க நிர்வாகத்தின் ஒரு முயற்சியாகவருமானத்தை அதிகரிக்க மற்றும் அதன் முதலீடுட்டு நிதியை எளிதாக கிடைக்கும் வகையில், உறுதி செய்துள்ளது.
ஆலோசனை சேவைகள்
மேலும் அதன் முதலீட்டு நடவடிக்கைகள் IFC பெருநிறுவன வணிக தொடர்பான வழியின்றி, சூழல், சமூக தாக்கம், மற்றும் பேண்தகைமை ஆதரவு ஆலோசனை சேவைகளை வழங்குகிறது. IFC பெருநிறுவன ஆலோசனை ஆட்சி, நிர்வாக திறன், அளவிடுதல் மற்றும் நிறுவன பொறுப்பை குறிவைக்கிறது.பொருத்தமான முதலீட்டு சூழலை வளர்ப்பதற்கு நாடுகளில் ஆலோசனை முயற்சி செய்து வர்த்தக நேசம் மற்றும் எளிதாக மேம்படுத்தல் சீர்திருத்தங்கள் ஊக்கபடுத்தலை முன்னுரிமையாக கொண்டுள்ளது. இது உட்கட்டமைப்பு அபிவிருத்தி மற்றும் பொது தனியார் கூட்டு மீது அரசாங்கங்களுக்கு ஆலோசனை வழங்குகிறது. IFC குறிப்பாக நல்லாட்சியுடன் வணிகங்கள் நோக்கி நிலையான நடைமுறைகளில் வழிகாட்ட, வணிகத்தில் பெண்களுக்கு ஆதரவு மற்றும் காலநிலை மாற்றம் குறித்து முன்னெச்சரிக்கையாக செயற்பட முயற்சிக்கிறது.
சொத்து மேலாண்மை நிறுவனம்
2009 ல் முற்றிலும் சொந்தமான, அனைத்து மூலதன சந்தைகளில் முதலீடு நிதியை நிர்வகிக்க ,துணையாக IFC சொத்து மேலாண்மை நிறுவனத்தை LLC (IFC AMC) நிறுவியது. MC மூலதனம் திரட்ட IFC போன்றே மூன்றாம் தரப்பினருக்கான இறைமை அல்லது ஓய்வூதிய நிதி, மற்றும் பிற வளர்ச்சி நிதி நிறுவனங்கள் நிர்வகிக்கிறது. IFC க்கு சொந்தமான போதிலும், AMC முதலீட்டு முடிவுகளை சுயேட்சையாக நம்பிக்கைக்கு பாத்திரமாகும் வகையில் பொறுப்புணர்வுடன் எடுக்க அதன் நிர்வாகத்தின் கீழ் நான்கு தனிப்பட்ட நிதி முகாமைதுவங்களை மேற்கொள்கிறது. மேலும் சில வகையான மேலதிக முதலீடுகள் திரட்ட திட்டமிடுகின்றன.அதேபோல் IFC யினால் செய்ய முடியாத சில முதலீடுகளை இவற்றால் செய்ய முடிகின்றன. 2011 இல் AMC, IFC மூலதன நிதியத்தின் (வருமான முதலீடு) நிதி ,எல்பி,IFC மூலதன நிதி (துணை கடன்) , எல்பி, IFC ஆப்பிரிக்க, லத்தீன் அமெரிக்க மற்றும் கரீபியன் நிதி , எல்பி, மற்றும் ஆப்பிரிக்கா முதலீட்டு நிதி என்பவற்றை முகாமைத்துவம் செய்கிறது. IFC மூலதன நிதியம் ( அடிபணிய கடன்) 1.7 பில்லியன் டாலர்களை மதிப்பிடப்படுகிற போது. IFC மூலதன நிதியம் (பங்கு), $ 1.3 பில்லியன் பங்குகளை கொண்டிருந்தது, IFC ஆப்பிரிக்க, லத்தீன் அமெரிக்க மற்றும் கரீபியன் நிதியம்(IFC ALAC நிதியம் என குறிப்பிடப்படுகிறது), 2010 இல் உருவாக்கப்பட்டது, அதன் மதிப்பு $ 1 பில்லியன்கள் ஆகும். மார்ச் 2012 வரை, ALAC நிதியம் பன்னிரண்டு தொழில்கள் ஊடாக $ 349.1 மில்லியன் மொத்த முதலீடு செய்துள்ளது. 2011 ல் ஆப்பிரிக்கா மூலதன நிதி வடக்கு மற்றும் துணை சகாரா ஆப்பிரிக்கா இரண்டிலும் உள்ள வணிக வங்கிகளில் முதலீடு செய்யப்பட்டது ,இதன் நிதி மார்ச் 2012 ல் $ 181.8 மில்லியன் ஆனது. 2012 இல் AMC யின் தலைமை நிர்வாக அதிகாரியாக, கெவின் இ.ஆர் வில்சன் பொறுப்பேற்றார்.
வெளி இணைப்புகள்
பகுப்பு:பன்னாட்டு அமைப்புகள்
சூலூர் சாலை தொடருந்து நிலையம்
சூலூர் சாலை என்பது இந்தியாவின் தமிழ் நாடு மாநிலத்தில் உள்ள கோயம்புத்தூர் புறநகரில் உள்ள சூலூரில் உள்ள ஒரு தொடருந்து நிலையம் ஆகும். இது சோமனூர் இருகூர் சந்திப்பு இடையே அமைந்துள்ளது.
மேற்கோள்கள்
பகுப்பு:கோயம்புத்தூரில் உள்ள தொடருந்து நிலையங்கள் பகுப்பு:சேலம் தொடருந்து கோட்டம்